## CONVENŢIE DE PRACTICĂ STUDENŢILOR

 **I. ÎNTRE**

**Universitatea POLITEHNICA din Bucureşti, Facultatea de Inginerie Electrică** cu sediul în Bucureşti, Splaiul Independenţei, nr. 313, sector 6, cod poştal 060042, tel. 021.402.9149, fax 021.318.1016, email: dragos.niculae@upb.ro, reprezentată prin Conf.dr.ing.**Dragoș NICULAE**, în calitate de **Decan**, numită în continuare **Organizator de practică**

 şi

 **Societatea comercială** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în \_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod poștal \_\_\_\_\_\_\_\_, telefon: \_\_\_\_\_\_\_\_, fax: \_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,numită în continuare **Partener de practică,**

 a intervenit următoarea convenție:

 **II. OBIECTUL CONVENŢIEI**

 Organizarea şi desfășurarea stagiul de practică are ca obiectiv principal dezvoltarea aptitudinilor de muncă pentru studenții din învățământul tehnic superior, în scopul creșterii nivelului de calificare și a inserției mai rapide pe piața muncii.

 Universitatea POLITEHNICA din București organizează stagiul de practică a studenților, în conformitate cu Legea nr. 258/2007, din 19.07.2007, publicată în Monitorul Oficial, Partea I, nr. 493 din 24.07.2007 și cu Ordinul nr. 3955 din 09.05.2008 al Ministrului Educației, Cercetării şi Tineretului publicat în Monitorul Oficial nr. 440 din 12.06.2008.

 Modalitățile de derulare și conținutul stagiului de pregătire practică vor fi descrise în Convenția-cadru privind efectuarea stagiului de practică care va fi încheiată, în conformitate cu legislația menționată mai sus, între Organizatorul de practică, Partenerul de practică și studentul Practicant.

 **III. DURATA CONVENŢIEI**

 Prezenta Convenție este valabilă pe perioada stagiului de practică a studenților din anul III de la programele de studii specifice ingineriei electrice de la Facultatea de Inginerie Electrică din Universitatea POLITEHNICA din București. Pentru anul universitar 2021-2022 stagiul de practică are o durată de 360 ore și se va desfășura în perioada 27.06.2022-02.09.2022 la Partenerul de practică. În săptămâna 05.09.2022-07.09.2022 activitatea se va derula în universitate, când se va susține și colocviul de finalizare, la Facultatea de Inginerie Electrică.

 **IV. OBLIGAŢIILE PĂRŢILOR**

1. **Obligațiile Partenerului de practică:**
* Partenerul de practică va primi pentru stagiul de practică un număr de maxim 2 studenți de la programul de studii de licență în domeniul ingineriei electrice;
* Partenerul de practică va stabili un Tutore pentru stagiul de practică, selectat dintre salariații proprii;
* În cazul nerespectării obligațiilor de către Practicant, Tutorele va contacta reprezentantul universității, aplicându-se sancțiuni conform regulamentului de organizare și funcționare al Universității POLITEHNICA din București;
* Înainte de începerea stagiului de practică, Partenerul de practică va instrui Practicantul cu privire la normele de securitate și sănătate în muncă, în conformitate cu legislația în vigoare. Printre responsabilitățile sale, Partenerul de practică va lua măsurile necesare pentru securitatea și sănătatea în muncă a Practicantului, precum şi pentru comunicarea regulilor de prevenire asupra riscurilor profesionale;
* În urma desfășurării cu succes a stagiului de practică, Partenerul de practică va acorda Practicantului un Atestat de practică.

 **B. Obligațiile Organizatorului de practică:**

* Organizatorul de practică desemnează un reprezentant, responsabil cu planificarea, organizarea și supravegherea desfășurării pregătirii practice a studenților;
* În urma desfășurării cu succes a stagiului de practică, Organizatorul de practică va acorda Practicantului numărul de credite specificate în Planul de învățământ, ce vor fi înscrise și în Suplimentul la diplomă, potrivit reglementărilor Europass (Decizia 2.241/2004/CE a Parlamentului European și a Consiliului).

 **V. ALTE CLAUZE**

 În situația în care Organizatorul de practică sau studenții practicanți nu vor respecta prevederile menționate mai sus, Partenerul de practică își rezervă dreptul de a rezilia prezenta convenție.

 În cazul în care derularea stagiului de pregătire practică nu este conformă cu angajamentele luate de către Partenerul de practică în cadrul prezentei convenții, Organizatorul de practică poate decide întreruperea stagiului de pregătire practică, după informarea prealabilă a conducătorului Partenerului de practică și după primirea confirmării de primire a acestei informații.

 Prezenta convenție s-a încheiat azi 20.04.2022, în două exemplare, câte unul pentru fiecare din pârțile semnatare.

 **Organizator de practică** **Partener de practică**

 **Universitatea POLITEHNICA din București** **SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Facultatea de Inginerie Electrică**

 **Decan**, **Director**,

 Conf. dr. ing. Dragoș NICULAE **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**